ΞΥΠΝΗΣΕ ΚΑΤΑ ΤΗΝ ΑΦΑΙΡΕΣΗ ΤΩΝ ΟΡΓΑΝΩΝ ΤΗΣ

Η αλήθεια για τη μεταμόσχευση οργάνων

Η 19χρονη Καρίνα Μελχιόρ ενεπλάκη σε αυτοκινητιστικό ατύχημα και νοσηλευόταν στο νοσοκομείο Aarhus στη Δανία σε κωματώδη κατάσταση χωρίς ενδείξεις ότι μπορεί να υπάρξει ανάνηψη. Μετά από τρεις ημέρες στην εντατική, οι γιατροί τη θεώρησαν εγκεφαλικά νεκρή και αφού μίλησαν στην οικογένεια, την αποσυνέδεσαν από τα μηχανήματα, ξεκινώντας το χειρουργείο για την αφαίρεση των οργάνων της. Ήταν τότε που η κοπέλα άνοιξε τα μάτια της και κούνησε τα πόδια της, σοκάροντας τους γιατρούς… Ακολούθησε η ανάνηψή της τις επόμενες ημέρες. Οι γονείς της ωστόσο δεν το πήραν τόσο ελαφρά. Έκαναν αγωγή κατά του νοσοκομείου, διότι θεώρησαν ότι πολύ κακώς τους έπεισαν οι γιατροί ότι τίποτε άλλο δεν μπορεί να γίνει, έτσι ώστε να δωρίσουν τα όργανά της. «Αυτοί οι κλέφτες με τα άσπρα τα παράτησαν πολύ γρήγορα επειδή χρειαζόντουσαν δωρητή», είπε στην Ekstra Bladet της Δανίας ο πατέρας της. Στην Δανία ετοιμάστηκε και ένα ντοκιμαντέρ με όσα πέρασε η Καρίνα, με τον τίτλο, «το κορίτσι που δεν πέθαινε», το οποίο αύξησε ακόμη περισσότερο την αρνητική τάση για δωρεές οργάνων. Αυτήν την περίοδο η Καρίνα αναρρώνει και μάλιστα μπορεί και περπατάει, μιλάει και ιππεύει και το αγαπημένο της άλογο!

Το περιστατικό αυτό δεν είναι το μόνο. Μία 56χρονη, η  Gloria Cruz, η οποία εισήχθη μετά από εγκεφαλικό επεισόδιο στο Royal Darwin Hospital στη Βόρεια Επικράτεια της Αυστραλίας και είχε χαρακτηριστεί «εγκεφαλικά νεκρή» ανέκτησε τις αισθήσεις της μετά από εβδομάδες, χάρη στις αντιρρήσεις του συζύγου της στις συστάσεις των γιατρών, αλλά και του κοινωνικού λειτουργού καθώς και του «Συνήγορου του ασθενή», που πρότειναν να τεθεί εκτός λειτουργίας ο αναπνευστήρας της.

Η 55χρονη Παναγιώτα Αποστολοπούλου, κάτοικος Σαλαμίνας, νοσηλευόταν σε κώμα, στην εντατική μεγάλου νοσοκομείου της Αθήνας και μερίδα γιατρών διέγνωσε… εγκεφαλικό θάνατο, πιέζοντας τους συγγενείς της να δωρίσουν τα όργανά της. Τελικά ανένηψε! «Καθυστερούσα να συνέλθω και βιάστηκαν να με …τελειώσουν» είπε αργότερα.

Υπάρχει ολόκληρη σειρά από παρόμοια περιστατικά, συμπεριλαμβανομένης μιας ιδιαίτερα ανατριχιαστικής περίπτωσης κατά την οποία ένας νεαρός άνδρας που χαρακτηρίστηκε «εγκεφαλικά νεκρός» άκουγε πραγματικά τους γιατρούς να συζητούν για την αφαίρεση των οργάνων του. Λεπτά πριν οδηγηθεί στο χειρουργείο για να αφαιρεθούν τα όργανά του, ξύπνησε.

Ποιος ιατρός μπορεί να βάλει την υπογραφή του ότι ο εγκεφαλικά νεκρός είναι και πραγματικά νεκρός; Αυτό είναι ψευδής δήλωση! Υπάρχει νεκρός με ζωντανό σώμα; Από επίσημα χείλη ιατρού μεταμοσχεύσεων έχει ειπωθεί το εξής: «Για να έχουμε τη δυνατότητα να χρησιμοποιήσουμε τα όργανα ενός δότη, πρέπει οπωσδήποτε να του τα αφαιρέσουμε ενώ αυτός είναι ακόμα ζωντανός!!! Και για να είμαστε απόλυτα σίγουροι πως δεν πρόκειται να ξυπνήσει, ο αναισθησιολόγος τον υποβάλλει σε ολική νάρκωση(!), με σκοπό να διασφαλιστεί έτσι η ομαλή εξέλιξη της επέμβασης!!!». Και στην ερώτηση που υποβλήθηκε στον ιατρό εάν υπάρχει πραγματικά πιθανότητα ένας άνθρωπος σε τέτοια κατάσταση να επανέλθει η απάντησή του ήταν: «Για να τον υποβάλλουμε σε ολική νάρκωση ασφαλώς και υπάρχουν πιθανότητες να ξυπνήσει!!!». Δεν πρόκειται λοιπόν περί φόνου, ρωτάμε εμείς; Και μάλιστα κατακρεούργησης ανθρώπων με σκοπό την κλοπή και το κέρδος; 

Και έχουμε από την άλλη, τους εντιμότατους και εκλαμπρότατους πολιτικούς μας που εψήφισαν νόμο για την «εικαζόμενη συναίνεση» όλων των πολιτών για να δωρηθούν τα όργανά τους. Δηλαδή, εάν δεν το δηλώσεις ενυπογράφως εκ των προτέρων, τότε τα όργανά σου ανήκουν στο κράτος με «εικαζόμενη συναίνεση». Σαν να λέμε: δωρητές οργάνων με το … ζόρι. Και όλα αυτά «για το καλό μας»… για να έχει το κράτος στοκ ανθρωπίνων οργάνων, να τροφοδοτεί την αγορά… Διά νόμου λεηλασία των ζωτικών μας οργάνων. Είμαστε λοιπόν πρόβατα επί σφαγή; Μέχρι που θα φτάσει η υποκρισία; Τα πάντα στο βωμό του κέρδους;

Όταν ο γέροντας Παΐσιος προέβλεπε ότι η μεταμόσχευση αναγκαίων για τη ζωή οργάνων θα γίνει αιτία εφευρέσεως τρόπων να σκοτώνουν τους ασθενείς, για να τους πάρουν τα όργανά τους, δεν είχε δίκιο;

